
Kulgusadama tee 10b maaüksuse Narva linna 
munitsipaalomandisse taotlemine ja maaüksusele 
maa sihtotstarbe määramine 

1. Asjaolud ja menetluse käik 
Aadressil Narva linn, Kulgusadama tee 10b asuvad ehitised (kai ja betooni-ja killustikuplats) kuuluvad Narva linnale. Linna omandis olevate ehitiste korrashoiu korraldamiseks moodustatakse maaüksus ligikaudse pindalaga 853 m2, mis tuleb taotleda munitsipaalomandisse. 

Lähtudes Kulgu sadama maa-ala detailplaneeringust, mis on kehtestatud 17.06.2010.a Narva Linnavolikogu otsusega nr 96 ning Ida-Viru maavanema poolt 17.11.2015.a kooskõlastatud maa piiride ettepanekust Kulgusadama tee 10b maaüksuse ligikaudne pindala on 853 m2 ja sihtotstarbe on ärimaa.
Kulgusadama tee 10b maaüksus taotletakse munitsipaalomandisse Vabariigi Valitsuse 02.06.2006.a määruse „Maa munitsipaalomandisse andmise kord“ §6 lõike 1 kohaselt volikogu vastava otsuse alusel.

Vastavalt Vabariigi Valitsuse 23.10.2008 määruse nr 155 „Katastriüksuse sihtotstarvete liigid ja nende määramise kord” §2 punktile 2 tuleb nimetatud maaüksusele määrata maa sihtotstarve.
2. Õiguslikud alused
2.1 Asjaõigusseaduse rakendamise seaduse §13 lõike 3 kohaselt ehitise omanikul on õigus saada maa omanikuks maareformi seaduses sätestatud alustel ja korras.

2.2 Maareformi seaduse § 28 lõike 1 punkti 1 kohaselt antakse linna omandisse munitsipaalomandisse jäävate hoonete ja rajatiste alune ning neid teenindav maa.

2.3 Kohaliku omavalitsuse korralduse seaduse § 22 lõike 1 punkti 37 kohaselt kuuluvad volikogu ainupädevusse muud seadusega antud küsimused.

2.4 Juhindudes maakatastriseaduse § 18 lõikest 2, Vabariigi Valitsuse 02.06.2006.a määrusest nr 133 “Maa munitsipaalomandisse andmise kord”, Vabariigi Valitsuse 23.10.2008 määrusest nr 155 „Katastriüksuse sihtotstarvete liigid ja nende määramise kord”,  Narva Linnavolikogu 17.06.2010.a otsusega nr 96 kehtestatud Kulgu sadama maa-ala detailplaneeringust. 

3. Otsus
3.1 Taotleda Narva linna munitsipaalomandisse Kulgusadama tee 10b maaüksus (lisa 1), 
ligikaudse pindalaga 853 m2. 

3.2 Määrata Kulgusadama tee 10b maaüksusele maa sihtotstarbeks  ärimaa (002; Ä).
4. Rakendussätted
4.1 Narva Linnavalitsuse Arhitektuuri- ja Linnaplaneerimise Ametil esitada punktis 3.1 nimetatud maa 
4.1 Linnavalitsusel esitada maavanemale käesoleva otsuse punktis 3.1 nimetatud maa munitsipaliseerimiseks taotlus koos kõigi vajalike lisamaterjalidega.

4.2 Maavanema jaatava vastuse korral moodustada linnavalitsusel käesoleva otsuse punktis 3.1 nimetatud katastriüksus vastavalt Vabariigi Valitsuse 29.04.1997 määruse nr 88 „Plaani- või kaardimaterjali alusel katastriüksuse moodustamise korra kinnitamine” ning esitada katastritoimik registreerimiseks Maa-ameti Ida-Viru katastribüroosse.

4.3 Otsus jõustub teatavakstegemisest.

4.4 Otsust on võimalik vaidlustada Tartu Halduskohtu Jõhvi kohtumajas 30 päeva jooksul arvates teatavakstegemise päevast.

